ОТЧЕТ

за дейността на НЧ “Св. Св. Кирил и Методий – 1890“ - гр. Костинброд през 2020 г.

 Уважаеми дами и господа,

 Уважаеми членове и гости на читалище „Св. Св. Кирил и Методий - 1890”,

Измина една година, която беляза живота на всеки един от нас. Научихме се да живеем с редица ограничения и мерки за сигурност относно здравето ни. Това даде своя отпечатък върху дейността на читалището, отпаднаха някои от плануваните мероприятия. За късмет част от тях бяха проведени преди обявяването на локдаун и изпълнихме голяма част от културния календар на читалището.

И тази година основните приоритети в работата на Настоятелството през 2020 г. бяха насочени към обогатяване на културния живот в първи район на града и за удовлетво-ряване потребностите на населението чрез:

 - съхранение и развитие на традициите на българския фолклор и развитие на любителс-кото творчество сред деца и възрастни;

– поддържане на библиотечната и информационна дейност;

- осигуряване на достъп до информация и комуникация;

- възпитаване и утвърждаване на националното самосъзнание и културната идентичност;

 - поддържане на читалищната база в добро състояние.

 В работата на Настоятелството приоритет имаше развитието на творчеството сред подрастващото поколение, целесъобразното използване на финансовите средства и организиране на дейности по изпълнение на заложените в културния календар изяви. Членовете на Настоятелството работиха с отговорност и всеотдайност през отчетния период.

През годината се проведоха и традиционните местни празници :

”Йордановден”

“Сирни заговезни“

 „Тодоровден“

 Важно място в развитието на читалищната ни дейност, е любителското художествено творчество за деца и възрастни. Пандемията се отрази на дейността на съставите, намаля численоста на самодейците поради страх от заразяване. Участията във фестивали са сведени до минимум поради отпадане на редица от тях и преминаването им в онлайн формат.

 Танцовите формации „Ритми“ ръководени от Евелина Димитрова и Веселин Маргаритов взеха участие във мероприятията организирани от читалището и в някои фестивали.

ДТС „Ритъмчета“ (деца)

МФФ „Цветна плетеница“ (онлайн)

НФ „Кешкека и народните умения Радилово 2020“ (онлайн)

МФФ „Нишавски хоровод-Драгоман 2020“

1 март – деня на самодееца

Парад на носията – гр. Костинброд

 ТС „Ритми“ ( юноши)

МФФ „Цветна плетеница“ (онлайн),

НФ „Кешкека и народните умения Радилово 2020“ (онлайн)

V НФФ „Ритъмът на България 2020“ гр. Ловеч

VI НФФ „ Сандански пее, заиграва – Пирина залюлява“

Парад на носията – гр. Костинброд

ТФ „Ритми“

МФФ „Цветна плетеница“ (онлайн),

НФ „Кешкека и народните умения Радилово 2020“ (онлайн)

V НФФ „Ритъмът на България 2020“ гр. Ловеч

VI НФФ „ Сандански пее, заиграва – Пирина залюлява“

1 март – деня на самодееца

Участия по покана

 Група за художественно слово с изяви от словесния фолклор с ръководител Катя Здравкова.Те имаха своите изяви на сцената на читалището – Сирни заговезни.

Индивидуалните ни изпълнители за сега пеят своите песни само на читалищната сцена.

 Работата с деца и младежи през изтеклата година беше в няколко посоки доколкото позволиха условията:

- приобщаване към местните традиционни празници и запознаване с богатството на българския фолклор;

- организиране на занимания в библиотеката и в клуба по интереси с образователна цел.

 През годината в дейността на читалището се включваха различни деца, но най-активно и постоянно е участието в мероприятията с художествено-творчески характер. Настоятелството на читалището ще продължава да работи с деца и да привлича и нови участници.

 Библиотеката към читалището работи 4 часа, разполага с 17 050 библиотечни единици,набавени бяха 74 нови заглавия, читателите са 183, а посещенията 1885.

Мероприятия организирани от библиотеката – витрини посещения на ученици и др. Съвместно с НЧ „Иван Вазов-1947“ и НЧ „Заря-1914“ – Историческа кръкла маса, Викторина в света на приказките – като се връчиха книги на училищата на територията на общината (поради забрана за събиране на много хора на едно място)

 През отчетния период читалището се финансира от:

 - държавния бюджет-субсидия, която за поредна година покрива най-вече разноските по работната заплата и осигуровки на щатните служители,счетоводство и банка;

 - общински бюджет - целево финансиране на мероприятия с художественно-творчески характер и пътуване на самодейците;

 - членски внос;

 - участия на самодеините състави в концерти.

 Читалището има 1,25 субсидирани броики, които са заети по следния начин: 1 бр. секретар с висше образование, който работи и в библиотеката, 0,25 -хореограф. От 1997г читалище „Св. Св. Кирил и Методий - 1890” е самостоятелно юридическо лице, а до края на 2020 е регистрирано в Агенция по вписванията.

 Читалището се помещава в сграда, която е публична общинска собственост.То работи единствено и само в полза на местната общност. Нашите предци са го създали със своя доброволен труд и помощ, а нашата задача е да го запазим в материален и духовен аспект. Въпреки оскъдните собствени средства отоплението в сградата през студените месеци е осигурено за самодейците. Друга част от собствените средства са за текуща издръжка на дейността на читалището- основно ток, поддръжка на компютри и принтери, презареждане на пожарогасители, банково обслужване, пощенски и друг вид услуги, без които не може да функционира една организацията. Текущата издръжка на организацията и понякога частична поддръжка по материално-техническата база са съществено разходно перо за читалището. Читалищното настоятелство изказва своята огромна благодарност на всички, които с предметни дарения или безвъзмезден труд са дали своя принос за развитие на читалищното дело.

 Като дофинансиране от Община Костинброд читалището през 2020 г. е получило по-малко от 2019 г. - 4300 лв. Същите са изразходвани съгласно Културния календар за 2020 г. и пътуване на колективите към читалището.

 В заключение в своята дейност читалището се ръководи от нормативните документи Закон на народните читалища, Закон за обществените библиотеки, Наредба за опазване на библиотечните фондове, Закон за счетоводството и др.

 Най-важния фактор в нашата работа са потребителите и затова мероприятията са насочени към тях и към техните потребности.Оценка за изпълнението им е отношението на хората към институцията читалище.Тяхната активност, изразяваща се в посещенията и участията им в различните мероприятия трябва да докажат, че читалището е необходимо. Разбира се, има какво да се желае. Настоятелството със своето отношение към работата ще работят още по-усърдно за едно устойчиво, съвременно и необходимо развитие на читалищната дейност.